Torsdag kveld var det et nytt terrorangrep i Paris . Det har på nytt aktualisert debatten om bevæpning av politiet for å hindre terrorangrep her i landet. Sigve Bolstad mener bruk av elektrosjokkvåpen kan innføres uten en prøveperiode, fordi det allerede er prøvd ut i andre land.

Politiets fellesforbund har vedtatt at de ønsker en generell bevæpning av norsk politi, men mener at elektrosjokkvåpen kan være et alternativ til full bevæpning.

– Positiv forskjell

– Det kan utgjøre en positiv forskjell, og i tilfeller der vi ikke klarer å forhindre en tragisk utgang, så vil det kunne være med på å begrense skadene, sier Sigve Bolstad til NRK.

Etter lastebilangrepet i Stockholm for to veker siden, sa den nasjonale kommandosjefen i svensk politi, Stefan Hector, at holdninger ofte er viktigere for å oppnå suksess i kampen mot terror, enn våpen og materiell.

Anne Kari Hasle Lande er leder for Bevæpningsutvalget, som går mot generell bevæpning av politiet. De åpner likevel for et forsøk på elektrosjokkvåpen. Foto: Terje Pedersen / NTB scanpix

Sigve Bolstad tolker utsagnet som at det er viktig å kunne forebygge slik angrep, men at det samtidig er viktig å kunne handle effektivt når et angrep skjer.

– Når det først har skjedd, så er det utrolig viktig at vi har en god beredskap, at vi er satt i maksimal stand til å kunne minske tragiske utfall av slike hendelser, sier han.

Politiforskere hevder Politidirektoratet ville styre bevæpningsrapport

– Mer redd for politiet

Flertallet i Bevæpningsutvalget går inn for at politiet skal få prøve ut elektrosjokkvåpen, som et alternativ til generell bevæpning. Men det samme flertallet gårer imot en generell bevæpning av norsk politi.

Leder i utvalget, Anne Kari Hasle Lande, minner om at fransk politi er bevæpnet, men at de likevel ikke greide å forhindre at noen ble drept i angrepet i Paris torsdag kveld. Hun mener en generell bevæpning av norsk politi vil medføre ulemper for publikum.

– Folk blir mer redd for politiet, de kan bli mer forsiktig med å nærme seg politiet. Flertallet i utvalget er redd for at den tilliten politiet er helt avhengig av, kan bli svekket, sier utvalgslederen.

Splittet utvalg: Tidligere leder av beredskapstroppen vil ha bevæpnet politi